Dagens kanalbru ble bygd i 1957, og var «søsterbru» til Porsgrunnsbrua, med samme konstruksjon og styringsmåte. Den har dobbel klaff med motvekter, og spennvidden er 38 m. mellom hver svingaksel. Fundamentet er på pæler/pilarer til fjell. Kanalbrua ble oppgradert i 2005. Elektronikk og hydraulikk er installert på vippebrua, som også ble fornyet med blant annet fire nye el-motorer, to til hver av klaffene som heises opp ved bruåpninger.